“Geta sýklalyf skaðað barnið mitt”? Þetta er spurning sem margar verðandi mæður spyrja sig um.
Ef við hugsum til þess að 80% af ónæmiskerfi líkamans er í meltingarveginum og gerum okkur grein fyrir að ónæmiskerfi móðurinnar verndar bæði móður og barn þá hlýtur heilbrigð þarmaflóra að hafa mikið að segja varðandi heilbrigði fóstursins.
Nýjustu rannsóknir sem danskir vísindamenn hafa unnið að, hafa bent til aukinnar hættu á astma hjá börnum þeirra mæðra sem hafa tekið sýklalyf á meðgöngunni. Þetta var mjög nákvæm rannsókn sem náði til yfir 30.000 barna í Danmörku. Nánari upplýsingar er hægt að nálgast á vefsíðunni “videnskap.dk”. Þessar rannsóknir sýna að það sé sama hvenær á meðgöngunni sýklalyfið er tekið og því meira sem móðirin fær af sýklalyfjum á meðgöngu því meiri hætta er á að barnið fái astma.
Hans Bisgaard yfirlæknir og prófessor í barnasjúkdómum við Kaupmannahafnarháskólann telur að allt bendi til þess að sýklalyf trufli náttúrulega bakteríuflóru móðurinnar, sem svo veikir vörn fóstursins. Þetta getur svo valdið því að þessum börnum verður hættara við að fá ónæmissjúkdóma, exem, öndunarfæravandamál og astma en öðrum börnum, (jafnvel hætta á nýjum bakteríusýkingum eins og miðeyrnabólgu).
http://visir.is/syklalyf-a-medgongu-valda-astma-hja- ornum/article/2012121219772
http://www.sciencedirect.com/science/article/pii/S0022347612011419
Dr. Hans Bisgaard lét hafa eftir sér við Reuters Health: “Við hugleiðum hvort mæður, geti breytt jafnvægi náttúrulegrar bakteríuflóru með notkun sýklalyfja, sem berst síðan til hvítvoðungsins og veldur ójafnvægi á bakteríuflórunni á fyrsta æviskeiði og hefur áhrif á ónæmiskerfið strax í upphafi”
Þarmaflóra hefur mjög mikilvægu hlutverki að gegna í líkama okkar og þar á meðal er um 80% ónæmiskerfisins í þarmaflórunni. Við vitum flest að sýklalyf geta haft mjög neikvæð áhrif á þarmaflóruna þar sem þau ráðast ekki bara á einhverja neikvæðar bakteríur, heldur ráðast þau á þær bakteríur sem eru okkur mikilvægar til að viðhalda eðlilegri þarmaflóru.
Samkvæmt upplýsingum frá European Cantre for Disease Prevention and Control (ECDC), er ofnotkun sýklalyfja ein aðal ógnunin gegn heilsufari mannkinsins. Einstaklingar sem hafa tekið mikið af sýklalyfjum hafa ekki jafn öflugt ónæmiskerfi eins og æskilegt er og því varnarlausari gagnvart ýmsum utanaðkomandi vírusum og bakteríum sem herja á meltingar- og öndunarveg. Þessar bakteríur og vírusar eiga mun greiðari aðgang gegnum viðkvæma slímhúð og þarmaflóru inn í blóðrásina sem gerir einstaklinga varnarlausari gagnvart sjúkdómum almennt.
Ójafnvægi þarmaflórunnar getur orsakað GAPS (Gut and Psychology Syndrome, and also Gut and Physiology Syndrome) sem er þarma- og sálfræðileg heilkenni en einnig þarma- og lífeðlisfræðileg heilkenni. GAPS getur síðan haft langtíma niðurbrjótandi áhrif á heilsu barnsins bæði taugafræðileg sem líkamlega. GAPS er talið geta meðal annars ýtt undir einhverfu, ofvirkni, athyglisbrest, lesblindu, ýkta áráttuhegðun, túrett og fleiri truflanir.
Annars staðar á heimasíðunni minni er hægt að lesa nánar um þarmaflóru (uppbyggingu og starfsemi)
Hér á Íslandi hafa sýklalyf verið ofnotuð í miklu mæli og ekkert annað talið geta hjálpað gegn sýkingum. Þetta hefur iðulega valdið raunverulegum sýkingarvanda sem eru mun meiri en þekkist í nágrannalöndunum. Líkaminn getur smám saman orðið ónæmur fyrir lyfjunum og því eru jafnvel gefin mismunandi sýklalyf trekk í trekk þar sem þau sem fyrst eru gefin virka ekki neitt á sýkinguna, en samt sem áður virka þau neikvætt á þarmaflóruna hvort sem þau vinna á sýkingunum eða ekki. Smám saman getur líkaminn orðið varnarlausari og ónæmiskerfið viðkvæmara fyrir utanaðkomandi áhrifum og jafnvel orðið svo viðkvæmt að líkaminn fer að mynda sjálfsofnæmissjúkdóma án þess að ráða við neitt.
Góður acidophylus (probiotics eða þarmagerlar) getur hjálpað þarmaflórunni mikið og víða um heim farið að nota það á sjúkrahúsum til að styrkja ónæmiskerfið og jafnvel talið gott að nota það fyrir fæðingu til að styrkja ónæmiskerfi barnsins. En það er ekki sama hvers konar vörur eru notaðar og ekki allur acidophylus jafn góður. Það er sorglegt að halda að verið sé að vinna vel fyrir líkamann, en á sama tíma að nota svo til gagnslaus efni.
Í AB-mjólk er töluvert af þessum þarmagerlum og einnig í LGG+. En í LGG er bara svo mikið sykurmagn að sykurinn getur valdið jafn miklu ógagni í þörmunum eins og gerlarnir geta unnið vel með þarmafrlórunni). Ef sykur er ekki í LGG þá inniheldur það aspartame sem er ekki síður slæmt heldur en hvítur sykur þó á annan máta sé.
Fólínsýra er mjög góð á meðgöngu og styrkir barnið á ýmsa vegu
Láttu skynsemina ráða:
Auðviðtað eru ekki allir sem verða fyrir þessum neikvæðu afleiðingum vegna sýklalyfja, en það er líkast rússneskri rúllettu hver sleppur og hver upplifir skert ónæmiskerfi með mismunandi vandamálum.
Ef nauðsynlegt er að fá sýklalyf, skyldi láta lækni vita ef þungun á sér stað, því sum þessara lyfja eru síður æskileg en önnur. Lestu alltaf sjálf á leiðbeiningar því ef sagt er að “engin þekkt áhætta er af notkun lyfsins á meðgöngu”, eða “takmörkuð reynsla er af notkun lyfsins”, og ef á sama seðli er sagt að “ef lyfið berst í brjóstamjólk getur það haft áhrif á barnið” þá er æskilegt að óska eftir annarri tegund lyfs.
Skynsemi er nokkuð sem við verðum öll að nota þegar sjúkdómar herja á okkur. Er sjúkdómurinn þess eðlis að nauðsynlegt sé að fá sýklalyf þrátt fyrir áhættuna á skaðsemi þess fyrir barnið. Er vandamálið þess eðlis að einhver önnur ráð gætu komið að sama gagni án þess að valda skaða á þarmaflórunni.
Hómópatar og grasalæknar hafa oft ýmsar lausnir við mismunandi vandamálum án þess að skaða þarmaflóruna. Þó ekki séu allir sem trúa að það virki þá hafa fjölmargar rannsóknir sýnt fram á ótrúlega virkni þessara meðferða sem gætu hjálpað.